Miss Universe 1995

Ang Miss Universe 1995, ay ang ika-44 na edisyon ng Miss Universe pageant, na ginanap sa Windhoek Country Club Resort sa Windhoek, Namibya noong Mayo 12, 1995. Ito ang kauna-unahang edisyon na ginanap sa Aprika.

Pagkatapos ng kompetisyon, kinoronahan ni Sushmita Sen ng Indiya si Chelsi Smith ng Estados Unidos bilang Miss Universe 1995. Ito ang ikaanim na tagumpay ng Estados Unidos sa kasaysayan ng kompetisyon. Nagtapos bilang first runner-up si Manpreet Brar ng Indiya, habang nagtapos bilang second runner-up si Lana Buchberger ng Kanada.

Mga kandidata mula sa 82 bansa at teritoryo ang lumahok sa kompetisyong ito. Pinangunahan ni Bob Goen ang kompetisyon, samantalang si Daisy Fuentes ang nagsilbi bilang backstage correspondent. nagtanghal si Jon Salceda sa edisyong ito.

Kasaysayan

Lokasyon at petsa ng kompetisyon 
Ilang araw bago ang pinal na kompetisyon ng Miss Universe 1993 na ginanapa sa Lungsod ng Mehiko, inanusyo ng pangulo ng Miss Mexico Organization na si Carlos Guerrero na muling gaganapin sa Mehiko ang Miss Universe sa taong 1995. Kalaunan ay hindi natuloy ang mga negosasyon, at muling ginanap ang Miss Universe sa Mehiko noong 2007.

Inalok rin ng Miss Universe Inc. ang Pilipinas upang idaos ang Miss Universe pageant sa taong 1995. Subalit, napagdesisyunan ng noo'y Pangulo ng Pilipinas na si Fidel V. Ramos na idaos ang kompetisyon sa taong 1994 dahil magaganap ang pangkalahatang halalan sa Pilipinas sa Mayo 1995.

Kalaunan ay inanunsyo rin ng Miss Universe Inc. na gaganapin ang edisyong sa Namibya. Ito ang kauna-unahan at katangi-tanging edisyon ng Miss Universe na ginanap sa kontinente ng Aprika.

Pagpili ng mga kalahok 
Ang mga kalahok mula sa 82 bansa at teritoryo ay napili upang lumahok sa kompetisyon.

Unang sumali sa edisyong ito ang mga bansang Sambia, Seykelas, at Ukranya, at bumalik ang mga bansang Belis, Bonaire, Indonesya, Kapuluang Birhen ng Estados Unidos, Kenya, Nikaragwa, Republikang Tseko, at Timog Aprika. Huling sumali noong 1978 ang Bonaire, noong 1983 ang Indonesya, noong 1984 ang Timog Aprika, noong 1992 ang Kenya, at noong 1993 ang Belis, Kapuluang Birhen ng Estados Unidos, Nikaragwa, at Republikang Tseko. Hindi Cecilia Gagliano ng Arhentina dahil sa hindi isiniwalat na dahilan. Hindi sumali ang mga bansang Belhika, Honduras, Luksemburgo, Simbabwe, at Suwasilandiya sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga iskor sa kompetisyon

Mga espesyal na parangal

Kompetisyon

Pormat ng kompetisyon 
Tulad noong 1990, 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang anim na pinalista. Anim na pinalista ang sasabak sa paunang question-and-answer round, at tatlong pinalista naman ang sumabak sa final question at final walk.

Komite sa pagpili 

 Ann Magnuson – Amerikanang aktres at mangaawit
 Zakes Mokae – Timog Aprikanong aktor
 Lucero – Mehikanong mangaawit at aktor
 Dan McVicar – Amerikanong aktor
 Natasha Alexandrovna – Rusong mangaawit
 Phil Gallo – Mamamahayag
 Vanessa Bell Calloway – Aprikano-Amerikanang aktres
 Peter Kwong – Asyano-Amerikanong aktor
 Freddy Taylor – Amerikanong aktor
 Irene Sáez – Miss Universe 1981 mula sa Beneswela

Mga kandidata 

82 kandidata ang lumahok para sa titulo.

Mga tala

Mga sanggunian

Panlabas na kawing 

 Opisyal na website

1995
Miss Universe